ming030890/wiki-yue-high-quality huggingface dataset:
方任利莎

方任利莎（1934年8月26號—），人稱方太，原名任履中，係香港煮餸電視節目主持。方太籍貫係江蘇宜興，喺北京出世，1948年移居香港。「利莎」係佢喺香港讀書嗰時改嘅名。

生平
1970年代，方太喺香港家政中心擔任烹飪導師。後來轉去超群家政中心任教。因為超群家政中心嘅導師會輪流代替李曾超群喺麗的電視《下午茶》主持烹飪環節，佢開始上電視教煮餸。1979年，佢加入麗的電視婦女節目《下午茶》。
1982年，方太加入亞洲電視綜合型家庭節目《午間小敘》（後來節目改名《方太生活廣場》）主持烹飪欄目。
1984年，方太開始從事雜誌工作。
1985年，方太應星加坡廣播局聘請做電視烹飪節目《美味佳肴》主持。呢個節目都好受歡迎。
1989年，方太加盟《方太世界》家庭雜誌，撰寫多本食譜，大受歡迎。
1992年，亞視開咗兩個節目，用「方太」呢兩隻字命名，即係《方太生活廣場》同《方太美食廣場》，都係由佢主持。衛視中文台問亞視買咗《方太生活廣場》同《方太美食廣場》嘅亞洲播映權，以普通話配音加自製繁體中文字幕，向全亞洲播出。
1997年，方太受金寶湯亞洲有限公司邀請，擔任亞洲電視烹飪節目《史雲生料理天王》主持。
2003年，有報紙報導話方太表示自己患上糖尿病。
2011年，方太開始喺香港數碼廣播有限公司數碼大聲台，同佢個女及Bobo，喺每個禮拜日16:00至18:30主持《方太出馬》。
2012年2月13號，方任利莎接受亞洲電視清談節目《亞視百人》訪問。

屋企人
方任利莎有5個細路。長女方珍妮喺1980年代參加麗的電視《慧眼識新星》出道，同期當選嘅仲有顧紀筠、倪詩蓓同莫少聰等。方珍妮初初出道就喺電視劇《風塵淚》做主角，同朱江拍檔，不過淨係做得一兩部電視劇就退出娛樂圈。次女方安妮係退休警司，老公係退休香港警務處助理處長黃敦義。
方位

方位係各方向嘅位置。四方位或基本方位就係東、南、西、北，相對方位係前、後、左、右、上、下。
四方位越精密，就衍出八方位、十六方位、廿四方位同卅二方位。亦有用度數，同圓一樣分三百六十度，再下分分同秒。一般方位，可以由羅經得來。讀羅經出方位，叫羅經讀數。

東西方嘅定義
喺地球嘅球面上，順著地球自轉嘅方向為之東方，逆著地球自轉嘅係西方。
日出方位並唔一定係正東方，日落方向亦唔一定係正西方。如果太陽直射點喺北半球，太陽由東偏北方升起，由西偏北方落下，太陽直射點緯度或者當地緯度越高，咁呢個角度越大。同樣道理，如果太陽直射點係喺南半球，太陽由東偏南方升起，喺西偏南方落落去，太陽嘅直射點緯度或者當地緯度越高，咁呢個偏角就越大。只有喺春分同秋分嘅時候，太陽先至係由正東方升起，正西方落下。

南北方嘅定義
喺通過某個地方嘅子午線上面，向北極嘅方向係嗰個地點嘅北方，向南極嘅方向就係嗰個地點嘅南方。

複合方向
依據唔同嘅精確度，羅盤上面嘅方位除咗四方位之外，重可以細分為方位角、八方位、十六方位、三十二方位。方位角用正北，亦即係面向地理北極嘅方向，作爲0°，然後順時鐘方向（右轉）慢慢咁增加度數，到90°係東，180°係南，270.00°係西；八方位就同鄰近方位相差45°；十六方位嘅就同鄰近方位相差22.5°；而三十二方位就同鄰近方位相差11.25°。三十二方位通常用喺航海、航空、軍事等呢啲需要精確方位嘅場合。

中國古代方位
中國古代方位
中國古代曾經有用地支、八卦、天干呢啲嚟表示方位。

地支方位
地支方位以子作為北方，午做南方，大致對應地球同太陽嘅相對方位。南北向嘅經線亦都係子午線，午門即係南門。

地支、八卦、天干綜合廿四方位
廿四方係以十二地支爲綱，再八卦之中，十二支無嘅四個，再用十天干，填埋淨低東西南北側邊八個。天干嘅【戊】【己】同地支嘅【戌】【巳】太似，就唔用，啱啱好有八個。
明代行船羅庚嘅廿四方位圖
北係跟坎、子；東就跟震、卯；南就跟離、午；而西就跟兌、酉。
東北跟艮；東南就跟巽；西南跟坤；西北就跟乾。
明代行船重有用兩個隔籬方位，表示方位中間，例如：甲寅係甲同寅中間，等於 67.5°，而甲卯就等於 82.5°。
可以參考海道針經。

六合方位
中國古代重有所謂六合嘅講法嚟表示空間方位。一種講法係：前、後、左、右、上、下，而另一種講法就係：東、南、西、北、上、下。

鐘面方位
當係鐘面十二個鐘，用幾點鐘方向指示方位。飛機機員同地面軍隊呢啲軍事組織，通常用鐘面方位以示方向。
方便

方便（Upaya；梵文：उपाय，拼音upāya）係佛家語，講隨方因便去導人，有啲似儒家嘅用權。佛理太深，唔易令人明白吸收，要用啲權宜方法誘眾生，等佢哋漸悟。《維摩詰經方便品》就有講，「長者維詰以如是等無量方便，饒益眾生」。家下日常借用指便益於人嘅事。
文東路公園

文東路公園，香港公園之一，遊樂場之一，喺大嶼山東涌，文東路五十五號，英文叫Man Tung Road Park。行政上歸離島區。設施有草地球場、籃球場、 排球場，以及7人人造草足球場。
文檔分類

文檔分類（英文：Document classification）係圖書館學同資訊科學，指「攞一拃文件，同每份文件俾若干個類別佢」噉嘅工作。
文森山

文森山係南極洲最高嘅山，海拔4,892公里，個名嚟自美國政治人卡爾文森。
文武二帝廟

大埔文武二帝廟係香港一座中式廟宇，喺新界東大埔太和市中心（即現今嘅大埔富善街）。文武廟標誌住大埔市集嘅形成。

歷史
大埔文武廟喺光緒十七年（1891年）起，光緒十八年（1892年）起好。文武廟係由當時嘅七約鄉民夾錢起，成為七約鄉公所嘅辦事處，用嚟做太和市（現稱大埔墟）嘅行政審裁、宗教信仰同經濟文化嘅集中地。廟嘅上面設有一塊寫住「正大光明」嘅牌匾，重設有一個公秤，因為以前嘅文武廟除咗係辦事處之外，有時重會用嚟處理村民間嘅糾紛，係太和市買賣公正嘅審裁中心。而公秤就有公平交易嘅意思。1954年新鄉公所起好之後，間廟就改為奉祀文昌帝同關武帝，成為咗一間宗教信仰嘅中心。
文武廟裏面供奉嘅神像原本係木牌，1984年5月11號香港政府將文武廟評為法定歷史建築，受到古物及古蹟條例嘅保護，係新界第一座受到保護嘅建築物。由於文武廟年代太過久遠，所以殘破不堪，七約鄉歷屆嘅委員都希望古廟可以重修，咁啱政府當局發展大埔，政府就喺1985年撥款同七約合資七十幾萬將古廟重修，工程將廟裏面嘅屋頂拆咗，更換咗腐爛嘅木樑桁，鞏固牆壁上面嘅青磚同封實咗牆上面嘅附加窗門，廟裏面手工精細嘅雕花木刻同灰膠都用傳統方式重新髹油同修補，更安放咗文武二帝聖像畀後人禮拜，修葺後嘅文武廟不單止煥然一新，重使到佢傳統中國式建築物嘅形象更加突出。
文桂琪

文桂琪（Koey Man，1991年11月27號—）係香港ViuTV電視主持人，2018年入職，主要做娛樂新聞節目。
文柏姿

文柏姿（Ana Man，1986年3月13號—），生於香港，鄉下係廣東新會。曾參予2008年度香港小姐競選（中文：2008年度香港小姐競選）選舉，落選之後加入無綫電視，佢都拍過一啲電視劇，最出名嘅角色係《古靈精探B》嘅曲琪（Cookie）同《愛回家》嘅停車場女郎（Car Park Girl)。依家已經淡出咗娛樂圈。
文森林頓

文森林頓（Vincent Lindon，1959年7月15號—）係法國嘅電影演員，喺巴黎出世。
文樓

文樓，BBS（1933年—），又叫文寶樓，係香港雕塑家同親中派政治人，第十二屆全國政協委員，香港再出發大聯盟發起人之一。
張翔

張翔（粵拼：zoeng1 coeng4；簡化字：张翔；英文：Zhang Xiang；1963年9月—），美國華裔材料學家，喺江蘇南京出世。1985年南京大學物理系畢業，1988年響同校碩士畢業，1989年去美國留學。而家係香港大學嘅校長。
張羣

張羣（Chang Ch'ün，又寫Chang Chun；1889年5月9號—1990年12月14號），字岳軍，四川省華陽縣人，華陽今屬雙流縣。中華民國政界人士，曾參與推翻大清，之後喺國民政府內，做過唔同官位。官至行政院長，係中國國民黨元老。佢係孫文嘅追隨者，係蔣介石嘅同學。佢喺四任總統嘅資政，包括蔣介石、 嚴家淦、蔣經國同李登輝。

生平
周恩來同張羣（右）。
張羣1906年就讀保定全國陸軍速成學堂，1908年赴日本，就讀振武學堂，同蔣中正為同學，在日期間，參加同盟會，致力推翻大清。其後參與辛亥革命、二次革命、護法運動等。
袁世凱稱帝後，佢離開中國，喺日本完成學業，亦走難到南洋嘅荷屬東印度，卽今印尼。喺嗰處佢敎中文。袁世凱退位後，就返中國。
張羣入咗中國國民黨中央任員，仕途一路直上。1927年起任兵工署長，1929到30年任上海特別市市長，1930到32年任上海市市長，之後任湖北省政府主席。上海期間亦係做過同濟大學校長。
1935年12月到1937年3月，任國民政府外交部長，期間險被酆悌陰謀刺殺。之後任中央政治會議秘書長。1938年1月到1939年12月任行政院副院長，之後任四川省政府主席等職位。抗日戰爭後，參加國共談判，是爲國民黨三代表之一。1947年4月到1948年5月任行政院長，之後任西南綏靖公署主任，行政院政務委員。
之後張羣跟國府遷台，1954年到1972年間，任總統府秘書長，生性奇儉，曾有意與蔣介石競選總統，為蔣所勸退。1972年後長期擔任總統府資政。
1990年12月14號，張羣因腎功能衰竭，病逝台北，享年101歲。著有《中日關係密錄》等。
張羿

張羿（2007年8月14號—）係中國大陸嘅女童星，佢係《咿呀咿呀》初代小姐姐「小亦」嘅扮演者。

經歷
2007年8月14號，張羿出世於上海市。2017年，成為《咿呀咿呀》嘅小姐姐時以小熒星藝術團（中文：上海小荧星艺术团）團友嘅身份入選，當時同孫雅瞳同時在場。興趣係影相，未來嘅夢想係成為老師或主持人。
張群湘

張群湘係香港中醫界人士。

選舉經歷
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會中醫界委員。
林佳龍

林佳龍（粵拼：lam4 gaai1 lung4，1963年2月13號—）係臺灣民主進步黨成員，臺中市立委，2014年當選臺中市市長。依家佢係交通部部長。
林佑碧

林佑碧（英文：Paul Lam），香港親中陣營政治人、生意人，自由黨黨員。

選舉經歷
喺2021年9月，佢成為香港特别行政區選舉委員會委員（港九分區委員會、地區撲滅罪行委員會及地區防火委員會委員代表）。
2022年，佢喺李家超無提政綱嘅情況下，有份提名李家超參與2022年香港行政長官選舉。

馬主生涯
林佑碧响2017-2018馬季開始喺香港賽馬會做馬主，佢同一對仔女林霖、林夢妮嘅名下馬都以「電玩」兩字起名，包括「電玩皇者」、「電玩時代」、「電玩福星」、「電玩精英」、「電玩勇士」。
林佩瑜

林佩瑜（Crystal Lam，1992年—）係香港模特兒、歌手，做過女子音樂組合FFx成員，有「嫩版楊愛瑾」嘅稱號。
林佳祐

林佳祐（1988年7月25號—）係日本足球員，司職後衞，效力過神戶勝利船，鳥取飛翔，及奈良倶楽部。
林佳蓉

林佳蓉（Lam Kai Yung，1981年9月10號—）係香港無綫電視前藝員，第二屆TVB周刊Cover Girl選舉嘅參選者，第17期無綫電視藝員訓練班畢業嘅藝人，同屆畢業嘅仲有陳丹丹、陳文靜、何慕琪、張雪芹等人，主要參與無綫電視劇集，演出劇集近30部。依家已經淡出咗娛樂圈。
林佳和

林佳和，台灣法律界及高等教育界人士，國立政治大學法律系副教授，有時會就大眾對法律同大學教育問題接受傳媒訪問。

關注議題同政治立場
佢關注轉型正義嘅議題，喺第11屆中華民國立法委員選舉，佢支持時代力量。
林佳瑋

林佳瑋，時代力量政治人物，參與勞工社會運動多年，關注議題包括平台外送員、警察消防員等嘅勞工權益，亦有關注育兒保障、性別平權等議題。

政治觀點
佢關注議題包括平台外送員、警察消防員等嘅勞工權益，亦有關注育兒保障、性別平權等議題。另外，佢亦曾經聲援香港反送中運動，主張針對民主運動者嘅香港政治難民制定庇護機制。

選舉參與
佢曾經喺2020年立委選舉代表時代力量出選桃園市第三選舉區（中壢區）但落敗，但佢並冇離開中壢區，並且喺2022年獲時代力量推薦，參與桃園市議會選舉，出戰中壢區，但未能當選。
林依瑩

林依瑩（1973年12月30號—）係台灣時代力量政治人物，曾經做過台中市副市長。2023年10月15號，時代力量宣布佢會代表時代力量參與2024年立委選舉嘅不分區名單第一名。

早年經歷
佢細個喺彰化嘅大家庭長大，喺媒體訪問嘅時候佢曾經表示阿嬤好照顧佢，另外佢細個嘅時候亦跟著擔任村幹事嘅父親做社區服務，成為佢日後進行同長者相關工作嘅基礎。

關注議題
佢關注長者長照議題，卸任台中市副市長後，轉身以泰雅名字「puyat」，返去和平區達觀部落做起照顧長者的照服員，還成立咗伯拉罕共生照顧勞動合作社。佢以自己嘅實務經驗同政策協調能力，投入長照社福領域嘅改革工作，希望令國家能夠成為最有力支援照顧長者嘅堅實支柱。
佢認為台灣嘅家庭照顧工作太依賴移工，認為台灣可以自己嘅照顧模式，希望可以催生出一套既可照護老人，又能吸引在地青壯年投入就業嘅共生模式。
春秋五霸

春秋五霸，係東周春秋時期五位最把炮嘅諸侯，呢個叫法第一次出現喺《左傳》，係講緊春秋時代五位相繼稱霸嘅霸主，不過究竟係指邊五位，並無統一嘅講法。
而家主流有兩個版本，分別出自《史記》同《荀子》：
司馬貞《史記索隱》：齊桓公、晉文公、秦穆公、楚莊王、宋襄公
《荀子》：齊桓公、晉文公、楚莊王、吳王闔閭或吳王夫差、越王勾踐
當中齊桓公、晉文公同楚莊王都無乜爭議，而齊桓公更畀人叫做「春秋五霸之首」。
霸嘅意思當時係同稱呼長者嘅「伯」一樣，同時亦係解做諸侯嘅領袖，並唔係而家橫蠻無理嘅「霸」。
春秧街

春秧街（英文：Chun Yeung Street），又叫做陰陽街，係香港北角一條馬路，由糖水道開始，去到北角道。嗰度有春秧街街市。
春秧街係用福建僑商郭春秧個名命名。佢當年嚮北角買咗撻地，準備起糖廠，點知糖價大跌，佢就改咗40個號碼相連嘅樓，亦即係春秧街嗰一排樓。
春秧街街市

春秧街街市（Chun Yeung Street）係香港一笪露天街市，響北角春秧街。街市最大特色係條馬路同時係香港電車總站，街道兩邊就有各式攤檔，不時出現人車爭路情景。呢度有唔少福建人擺檔，有唔少福建嘢賣，所以又有「小福建」嘅稱呼。
維基同享有多媒體嘅嘢：Chun Yeung Street
春秋航空

春秋航空係中華人民共和國一間航空公司，2004年開張，總部設響上海。
春茗

春茗係農曆新年一大班人聚餐聯誼嘅活動，響正月期間搞。好多公司都會搞春茗，既可以慰勞伙記，亦可以請埋合作夥伴同客戶過嚟打好關係。
春羽

春羽（粵拼：ceon1 jyu5；學名：Philodendron bipinnatifidum／Philodendron selloum）；又叫羽裂喜林芋（jyu5 lit6 hei2 lam4 wu6）、春芋（ceon1 wu6）、羽裂蔓綠絨（jyu5 lit6 maan6 luk6 jung4）；佢係天南星科蔓綠絨屬嘅一種長年生常綠草本植物，原產地喺巴西同巴拉圭，而家喺中國華南嘅亞熱帶地區、巴西同巴拉圭嘅常綠闊葉林入面都可以搵到佢。

習性
佢鍾意高溫兼濕度大嘅環境嗰度生存，雖然佢唔禁（kam1）凍，但係佢禁（kam1）暗。啱喺室内冇乜光線嘅地區嚟種。佢鍾意比較靚而疏鬆、有比較好嘅排水嘅微酸性泥地度生，但係佢唔啱生喺＜5℃嘅環境入面。

用途
呢樖嘢一般用嚟做庭院植物、綠籬植物同盆景植物。
方黃吉雯

方黃吉雯，GBS，JP（英文：Nellie Fong Wong Kut-man，1949年2月7號—）係香港親中派政治人，做過全國政協香港委員、香港市政局議員、香港立法局議員、香港行政會議成員。佢亦係香港再出發大聯盟發起人之一。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
方龍飛

方龍飛（英文：Fong Lung-fei，1972年—），花名「阿飛」，係香港泛民主派政治人，曾任區議員郭平嘅義務社區幹事，而家係離島區議會逸東邨北選區議員。
佢喺2021年，宣佈參與主流泛民唔參加嘅立法會選舉。

參選2019年區議會選舉
2019年區議會選舉，因應滿東邨入伙，而逸東邨南選區吸收滿東邨後人口過多，逸東（一）邨清逸樓、康逸樓劃入本選區，當時人口估算為24,772人。在任工聯會區議員鄧家彪為咗喺新界東選區鋪路出戰2020年香港立法會選舉（選舉之後被政府以武肺疫情為理由押後），決定放棄連任，改為參選沙田區議會水泉澳選區。於是，工聯會同民建聯聯合提名上屆選舉喺葵青區上大窩口選區落敗嘅劉展鵬參選。因為香港修例風波，親中派逆民意堅持支持修訂逃犯條例，投票人數同投票率均大幅上升，方龍飛攞到5,376票，以超過2,000票差距擊敗劉展鵬當選，民主派首次喺呢區勝出，而郭平亦喺隔離嘅滿逸選區成功連任，令民主派首次全面掌控逸東邨區政。至於離開咗逸東邨居民嘅鄧家彪，亦喺沙田區水泉澳選區落敗。

參與2021年香港立法會選舉
喺2021年香港立法會選舉入面，由於北京同特區政府大幅度削減直選議席比例同單方面設立國安審查，所以好多主流泛民主派組織都選擇唔參加。不過，方龍飛就選擇參選港島西區，最後都係落選。
於是我不再唱歌

《於是我不再唱歌》係中國旅行團樂隊出嘅第三隻大碟。喺2013年12月28號由摩登天空發行。

簡介
呢隻碟收錄咗5隻歌。
方震揚

方震揚（Sunny Fong，1993年11月29號—），藝名Rain P，係香港電視娛樂ViuTV嘅助理編導，而家係「無制限OT編集団 」嘅其中一位成員。2019年曾經參加過ViuTV真人騷《全民造星II》，最後三十強止步。佢個樣被指有幾分似藝人洪永城。

簡歷
方震揚本嚟係跳舞出身，2015年用跳唱男團S.W.A.G.成員身份出道，不過因為成績麻麻，2016年轉行做幕後人員，加入ViuTV做助理編導，隸屬監製黃慧君（花姐）旗下，拍過《脫獨工程》、《花姐ERROR遊》、《全民造星》等節目。
方震揚2019年嘗試重返幕前，參加ViuTV真人騷《全民造星II》，雖然獲主持人強尼冒住「偏幫自己人」指控而出口術幫佢，但到最後都係30強止步。節目完之後，佢繼續做返助理編導嘅工作。
於乙宇同

於乙宇同（韓文：어을우동，1430年—1480年10月18號）係大朝鮮國嗰技生及詩人，舞姬，作家，畫家。李氏朝鮮嗰有名女性作家兼詩人之一。一名於宇同（어우동），於于同（어우동），於乙于同（어을우동）。

履歷
於乙宇同1430年頃喺韓國李氏朝鮮嗰 一個士族家庭出世。她在父親朴允昌爲李氏朝鮮嗰高官歷漢城府尹。她在16歲時李氏朝鮮嗰王族泰江守李仝嗰婚姻，後在李仝的外道因離婚。
以後於乙宇同爲技生，她在王族家嗰離婚女出身之有名同技巧和美貌，性的魅力之有名。
方額蝙蝠魚

方額蝙蝠魚（學名：Ogcocephalus cubifrons）係棘茄魚科蝙蝠魚屬嘅其中一個種。
方駿暉

方駿暉，原名劉志強，有方Sir嘅稱號，係香港馬評人，香港賽馬電視節目主持。1984年喺香港中文大學崇基學院社會學系畢業，曾經喺九龍鄧鏡波學校教經濟同英文科，同時亦以撰稿人嘅身分，喺快報賽馬版寫專欄。1991年，方駿暉離開咗教育界，加入《賽馬勝經》，做馬經部經理，做全職馬評人，先後喺信報、天天日報、跑馬雙週刊、蘋果日報同星島日報寫馬評。
方駿暉喺1995年同前騎師洪維德喺香港有線電視18台主持賽馬節目，之後無綫電視喺1997年得到賽馬節目轉播權，方洪兩人同時轉去該台主持賽馬節目。亞洲電視喺2001年重新得到轉播權，方駿暉返去有線電視18台，繼續做賽馬節目主持人。佢亦有喺香港多份報章寫馬經，以步速、賽績統計嘅科學方法去分析賽馬，其中研究賽馬理論包括「馬房變倍器」、「新馬短頭落敗、鬥心敗壞」、「群駒密攏過終點、不能作準」、「單打獨鬥，賽績優秀」、「同日同程時間比較」等，向讀者提供貼士同解讀賽績。
方Sir會喺佢嘅評馬節目推出「18馬膽」，做全日重心，曾經試過連續十幾個賽日之中得一個「位置」。
2016年，方Sir喺有線評馬節目中突然大叫「紅海灣」，成為觀眾同馬迷嘅熱門話題 。
於是，我們又再見了

《於是，我們又再見了》係新加坡新傳媒私人有限公司同香港電視娛樂（ViuTV）聯合製作嘅電視劇，講述發生喺香港同新加坡兩地嘅現代梁山伯與祝英台愛情故事，依家仲籌備緊。
呢套劇亦係新傳媒同ViuTV第二套合作嘅電視劇，對上一套係《已讀不回》。本來兩間公司喺《太平紋身店》入面都有合作，但因為武漢肺炎嘅關係，新傳媒最後連同本來參演嘅新加坡演員，包括陳泂江、黃俊雄、朱厚任、吳勁威、陳澍城等，都退出咗。
旗 (線性代數)

喺線性代數入面，一支旗係指一個有限維線性空間V嘅一個上升子空間序列。喺呢到「上升」係指序列入面每一個空間都係下一個嘅子空間（睇埋「過濾 (數學)」）：
佢叫做旗係因爲有個例子個樣真係好似一支旗：零點、一條線同埋一個平面分別對應住粒「的」、支棍同埋塊布。
設 嘅話咁就有
當中 n 係V嘅維度（假設咗係有限），所以 。一支旗如果符合全部  嘅話，就叫做一支完整旗，如果唔係就係唔完整旗。
畀一支完整旗，可以刪咁其中幾個子空間變成一支唔完整旗，調反轉，畀一支唔完整旗，可以插返中間啲子空間入去變成完整旗，不過有好多種唔同嘅插法。
旗嘅簽名係佢嘅維度序列。

基
V嘅一個有序基叫做適應支旗，若果佢符合對每一個，頭支基向量都係嘅基。用返線性代數入面嘅證明技巧可以證明每一支旗都有適應基。
任何一個有序基都可以整支完整旗出嚟，做法係設係頭 i 支基向量嘅生成空間，例如，入面嘅標準旗就係由標準基誘導出來嘅，具體來講，標準旗就係以下呢個子空間序列：
適應基基本上係無可能唯一嘅，除非V自己係平凡空間。
喺內積空間入面嘅完整旗有幾乎唯一嘅正交基，佢唯一可以變嘅就係每支向量可以乘一個「單位」，即係長度係1嘅純量（例如1、-1、i）。呢件事用歸納法好易就證明到。
將成件事抽象化嚟講，呢個基喺唔計極大環面作用之下係唯一嘅：支旗對應住Borel羣，內積就對應個極大緊緻子羣。

穩定器
一般線性羣好自然咁作用喺上面，喺呢個作用之下，標準旗嘅穩定器子羣就係可逆上三角形矩陣組成嘅羣。
再一般啲嚟講，一支旗嘅穩定器（對所有i 都符合嘅線性映射）用矩陣嚟講（用適應基），就係所有區塊上三角形矩陣所組成嘅代數，區塊大細係，下三角形矩陣或者區塊下三角形矩陣嘅行爲唔單止受支旗嘅選擇影響，仲會收到個基嘅選擇影響，上三角形矩陣就唔會。
一支完整旗嘅穩定器子羣係一般線性羣嘅一個Borel子羣，而啲唔完整旗嘅穩定器就係啲拋物子羣。
旗嘅穩定器子羣對支旗嘅適應基有個自由遞移嘅作用，所以除非個穩定器係平凡，如果唔係適應基係無可能唯一嘅，只有兩個情況穩定器會平凡：一係個向量空間V係0維嘅，二係個向量空間係之上一維嘅，亦即係話個向量空間係只有一個基嘅。

子空間套
喺一個無限維向量空間V入面，例如做緊泛函分析，旗嘅概念推廣咗去子空間套嘅概念。子空間套係一堆V嘅子空間，包含關係喺上面係個全序（即係入面任何兩個子空間，其中一個係另一個嘅子空間），同埋喺任意嘅交集同埋閉線性生成都係封閉嘅。睇埋套代數。

集合論嘅類比
用單元素場嘅角度嚟睇，一個集可以當做單元素場上面嘅向量空間（呢個睇法解釋咗好多Coxeter羣同代數羣之間嘅類比）。
係呢個睇法之下，一個集上面嘅排序對應住一支完整旗：例如，一支旗對應住排序
旗山區

旗山區（粵拼：kei4 saan1 keoi1）係台灣高雄市嘅一個市轄區。
旌善

旌善（韓文：정선군／旌善郡 Jeongseon gun */?）係大韓民國江原特別自治道嘅一個郡。
族譜

族譜係用來記低同一個或者數個宗族或者氏族關係嘅書，亦叫做家譜，譜牒。遺產同權力分配係睇宗族關係，呢方面唔少關係到家族存亡，所以一定要有族譜記低晒。因為咁，本譜單止有時重會記住關係，重會記低家族大事，祖訓等等。有一啲學者專門係研究呢一樣嘢，追尋人物關係，成為一門譜牒學。
西洋族譜將家族睇成樹
西洋將家族睇成樹，祖先係樹根，子嗣係枝葉，所以有啲族譜就畫成樹，所以又叫家族樹，唐人叫佢世系圖。而唐人傳統女人係無承繼權，所以只係將男丁寫作族譜之內。
族譜家下亦都畀人用來研究遺傳病。
族裔民族主義

族裔民族主義係民族主義嘅其中一種，而呢個主義嘅國民係以族裔為基礎。因爲咁，所以喺政治議題上，比較偏向有族裔中心主義或者族裔政治嘅存在。
族裔民族主義嘅中心觀念就係，一個國家係由共同嘅文化遺產造成，所以國家嘅人民應該有共同嘅語言、信仰、同埋種族祖先。唔係屬於主要國家種族嘅人民，喺呢個制度下通常會成爲次等公民。
因爲呢種主義以族裔為建國嘅基礎，所以唔少支持者都覺得，主要族裔嘅流散人口應該係屬於國家嘅一部分，造成泛民族主義。呢個主義歷史上發生過嘅例子，包括日耳曼民族同埋斯拉夫族。
喺唔少學界文學入面，族裔民族主義通常同公民民族主義相對，不過亦都有人唔認同呢個講法。
旗

旗即係一塊有唔同顏色同圖案嘅布，用嚟當做標誌，譬如代表一個國嘅旗就係國旗。旗通常係長方形，會高掛响枝旗桿上面。
有病有真相

《有病有真相》（Talker: Health Attention）係香港電視娛樂製作嘅清談節目，2017年10月2號到2019年4月22號逢禮拜一23:30-00:00（晚吹時段）喺ViuTV播出，總共78集，主持係陳啟泰（第1至72集）、英健朗（小占）、李蔓瑩（第1至38集、第44至78集）、胡希文（第39至40集）、趙詠瑤（第41至43集）、譚凱倫（第73至74集、第78集）、曾贊學（阿神，第76至78集）。節目用健康同唔同病痛做主題。

新春特別版
2018年2月19號嗰集因為喺大年初四播撞正新正頭，所以改名叫《有狗有福相》（Talker: Lucky Healthy Doggies），用寵物狗健康做主題，唔計入正式集數。
2019年2月4號嗰集因為喺大年三十播撞正新正頭，所以改名叫《口福有真相》（Talker: Just Eating Right），用過年飲食健康做主題，唔計入正式集數。

節目調動
2018年1月1號：由於直播特備節目《2017年度叱咤樂壇流行榜頒獎典禮》，所以暫停播映一集。
2018年12月31號：由於直播《交通銀行香港除夕倒數》，所以停播一集。
有益難度

有益難度（英文：desirable difficulty）係教育心理學等領域上嘅一個概念，指一件學習作業嘅難度啱啱好，令學習者焗住要付出努力嚟達成目標，長遠令學習者嘅動機同學習效果提升。
有種好男人

《有種好男人》（英文：A Perfect Man）係香港電視廣播有限公司拍攝製作嘅劇集，由馬德鐘、李佳芯同吳偉豪領銜主演，由陳自瑤、徐榮、曹永廉、趙希洛同楊卓娜聯合演出，監製梁耀堅。無綫電視翡翠台喺2022年12月26號到2023年1月20號逢禮拜一到五20:30-21:30播。
有種罪犯叫休班警察

《有種罪犯叫休班警察》，係一本社會科學嘅書，由熱血時報編著，記錄咗88宗有關香港警察身份犯罪嘅事情，當中包括休班警嘅犯罪事情。
呢本書引嚟咗唔少嘅評論，同埋帶動咗出版社嘅年宵生意，又導致出版社畀人恐嚇。

出版社畀人恐嚇
《有種罪犯叫休班警察》喺2017年喺坊間有售之後，出版呢書嘅《熱血時報》喺2月2日就畀人恐嚇，收到恐嚇信。

帶動年宵生意
《熱血時報》喺2017年嘅年宵嘅生意之所以算係唔錯，都係因為《有種罪犯叫休班警察》吸引咗唔少人嚟買，帶動咗《熱血時報》喺年宵嘅生意。

評論
2017年1月18號，香港理工大學應用社會科學系專任導師鄭松泰話，《有種罪犯叫休班警察》比犯罪小說更加離奇。
2017年1月25號，《東方日報》「正論」對於有一本書嘅名係《有種罪犯叫休班警察》話：「唔錯，如果着制服扮罪惡剋星，除制服就扮化身罪犯，咁咪就兵賊難分？」。
2017年1月26號，傳媒工作者程萬里話：「諷刺警方嘅新書《有種罪犯叫休班警察》最近熱銷，可以睇到民怨有幾大」。
2017年1月26號，法國國際廣播電台嘅記者甄樹基將《有種罪犯叫休班警察》同埋警察牽涉罪案嘅關係形容做，「無巧不成書」。
2017年1月27號，評論員香桐仁話，有人出《有種罪犯叫休班警察》嘅原因係警方涉及嘅唔係小錯。

推介
2017年1月22號，香港立法會前議員普羅政治學苑黃毓民喺維園年宵攤位推介《有種罪犯叫休班警察》。
有田光希

有田光希（1991年9月23號—）係日本足球員，司職前鋒，效力愛媛FC。
有種老闆娘

《有種老闆娘》（英文：Girl Boss）係香港奇妙電視有限公司製作嘅資訊節目，訪問香港唔同老闆娘。節目由可宜主持，總共有兩輯：第一輯由2022年3月23號到4月12號，逢禮拜一到五 22:30-23:00，喺香港開電視首播；第二輯叫《有種老闆娘 2》，由2023年2月11號到5月27號，逢禮拜六 22:30-23:00，喺HOY TV首播。

節目調動
第二輯
2023年5月6號：由於直播《廣播九十五周年 十大中文金曲頒獎音樂會》，所以停播一次。
有町紗央里

有町紗央里（1988年7月12號—）係日本足球員，踢前鋒，曾經喺2013～2016年間為日本女子足球代表隊出場6次。
有田洋之

有田洋之（1971年9月20號—）係日本嘅一個男配音員。

配音作品一覽
呢個表唔完整，歡迎加料。
有神論

有神論（英文：theism）係一種宗教哲學觀點，肯定神係存在嘅。基督教、伊斯蘭教、佛教、印度教、道教等等都係有神論，只係對神嘅解釋同理解各有不同。
極力子

極力子（粵拼：gik6 lik1 zi2，英文：Clutch）又叫離合器，係一副機，透過收放傳輸動力嚟控制轉數。極力子用途廣泛，除咗車之外，火船同飛機都一樣啱使。正路講極力子，就實係講緊介乎車頭（Engine）同波箱（GearBox）之間嗰副。
極圈

極圈係界定地球最北同最南嘅區域嘅緯線，一般嘅定義係北緯66°33′46.0″同南緯66°33′46.0″。因為緯度高，所以嗰頭成年都好凍。
極

極係唐字大數，通常係指1048（萬進記法），亦可以指1015（下數記法）、1088（中數記法）或者108192（上數記法）。皆因數值已經好大，日常生活基本上都唔會用佢嚟記數，就算需要記，通常直接用科學記數法去記。
極係《御製數理精蘊》入面最大嘅單字單位。
極危

極危係瀕危指標第三高嘅級別，野生種群面臨絕種嘅機會率非常高，好過野外絕種、差過瀕危。
極右派

極右派係一種政治意識形態，偏向著重國同民族嘅重要性。佢哋一般都係極端保守、種族主義同族裔民族主義（包括白人優越主義）極強、支持專制統治、同埋有仇外嘅趨勢。
歷史上，極右派主要係嚟自納粹主義同法西斯主義嘅思想。跟從納粹德國同法西斯意大利嘅歷史，極右派一般支持使用政治暴力、種族滅絕、建立國教等等嘅手法，嚟達到佢哋嘅目標。
極品飛車

極品飛車（英文：Need for Speed），係由藝電開發嘅競速遊戲，2015年推出。
極地

極地係地球嘅兩極附近嘅地方，北極同南極係中心；北極嘅北冰洋同南極嘅南極大陸都俾大量嘅冰包圍。
彩女星

彩女星（Gerda），即係小行星122，係太陽系小行星帶嘅一粒小行星，喺1872年7月31號發現。
彩券

彩券，又叫彩票，係種賭錢遊戲，玩家預先揀號碼，再由莊家抽號碼，最後跟返特定規矩睇下有無中獎。
彩券通常都係落注額低而獎金好高，頭獎獎金高到可以買車買樓，甚至下半世唔使憂，所以吸引唔少人想「刀仔鋸大樹」。

各地彩票
呢個表唔完整，歡迎加料。
香港六合彩，由49個號碼抽6個號碼，之後再抽1個特別號碼。
美國強力球（Super ball )，由69個普通號碼（白球）中抽5個號碼，然後喺26個特別號碼（紅球）中選擇1個號碼。
彩園邨

彩園邨（Choi Yuen Estate）係香港上水嘅公屋，嚮上水站西南面。附近有上水廣場、新都廣場、龍豐花園、威尼斯花園、石湖墟、上水官立中學咁。彩蒲苑係彩園邨隔籬嘅居屋，喺1984年完成，總共有四棟樓。

歷史
彩園邨喺1970年代初，重係一大片菜園。1978年，為配合政府開發上水/粉嶺新市鎮，香港房屋委員會喺上水菜園村（現址係上水廣場）附近動工起咗彩園邨，係上水/粉嶺新市鎮首個公共屋邨。1982年，彩園邨落成入伙，但由於當時重未起市鎮中心，屋邨居民嘅日常消費都喺上水站另一邊嘅石湖墟進行。

彩園邨虐貓事件
彩園邨近年多次出現虐貓事件，被部分香港市民稱為虐貓村。
多年來出現嘅部分嚴重虐貓事件：2007年10月31日，初生小貓「藍藍」喺該村被斬雙腳。
隨後另一隻貓「希希」亦被人暴力虐打至盆骨碎裂，半年後不治。
2010年3月2號成貓「Faith」喺村內被斬咗前肢。
2010年5月11號捲耳流浪貓「捲捲」被虐打至盆骨、脊骨、肋骨等多處移位碎裂，極可能造成失禁，半身不遂。

意外及事故
2012年1月30號：上晝7點半彩華樓發生懷疑精神病患者襲擊保安員致死事件，涉及一名當值緊嘅保安員死亡。事發時份係嗰名受害保安最後一次返工嘅最後半個鐘工作時間。行兇者懷疑受幻覺影響而犯案。
形象化

形象化係種修辭手法，即係將抽象嘅事物當作具體嘅事物加以描述。
形點

形點（YOHO MALL）係香港新界元朗一個大型商場，鄰近元朗站，由新鴻基地產發展，2015年開始分階段啟用。
彥根城

彥根城係一間喺日本滋賀縣彥根市金龜町嘅古城，同時係日本國寶同國家古蹟中僅存嘅四座木造城堡之一。別名金龜城（金亀城）。
下面段文未譯好，歡迎你幫手。

歷史
彥根城歷史悠久，最早是在1600年，由當時的將領，也就是德川四天王之一的井伊直政領功後計劃建造，但1602年直政過世，長子井伊直勝（又名直繼）繼承父業，在1603年，彥根城才開始動工興築，當時彥根城的地理位置兼具保衛和戰略優勢，對關原之戰爆發後的戰亂有穩定效果。
由於連年戰亂，此木造城堡的建材多由一些殘破的城守拆替而來，如西之丸的三重櫓台建材來自淺井長政的小谷城，天平櫓台建材來自豐臣秀吉的長濱城，太鼓門建材來自石田三成的佐和山城，天守閣建材則來自大津城的天守。1605年，城堡本體大至具有規模後，直勝才率領家屬與家臣進駐。1614年，井伊直勝的弟弟井伊直孝由於兄長病弱，正式成為彥根城的第二代藩主。在1616年直孝開始進行外廓擴張的工程，並將城廓改造的更為堅固，且增建了御殿。彥根城約在1622年正式完工，一共花了近20年的建造時間。在1633年，直孝受封35萬石，是德川家康下譜代大名中受封最高的將領。
1677年，井伊氏更以唐玄宗的離宮庭園為概念，在彥根城中興建了玄宮園。園內的鳳翔台可從下往上眺望彥根城，是藩主招待貴賓之處（現已成為日式茶道的茶室）。1677年後，井伊直孝仍增建彥根城，鞏固其軍事地位。
幕府末年，1890年，井伊氏第14代中有名的大老井伊直弼成為彥根城的末期藩主之一。其子井伊直憲即彥根城最後一代藩主，日本廢藩置縣之後，井伊氏與彥根城的關係依然相當緊密，1953年擔任彥根市市長的井伊直愛就是井伊氏的直系血親。

近代
1873年明治時期頒布了廢城令，彥根城由於年久失修而被列入了清單，在1878年，當時的內閣總理大臣，滋賀縣出生的大隈重信將彥根城從廢城清單中移除，並著手整修工程；1931年，天守閣的瞭望塔依日本國寶法被指定為國寶。
1950年，由於日本第一大湖琵琶湖被指定為國家公園，民眾選出了琵琶湖八景，其中第七景「月明」就意指彥根古城在月光下的美景（資料）。
在1951年的6月9日，整修之後保存良好的彥根城被指定為國家的特別史蹟，比知名的姬路城早了5年。1952年，新的文物保護法頒定，彥根城被列為日本的最重要的基礎國寶之一。1987年，以展示彥根城城裡文物的彥根城博物館開幕，藏有約6萬5千件重要文物，包刮井伊家歷代歷代征戰所用的朱紅盔甲、刀劍。以及能劇面具、茶道具、書畫等藝術品。最重要的是也保存了彥根城自興建至今所能找到的繪圖和文獻。1987年，由水戶市贈送的黑天鵝群也開始在彥根城的護城河中生活，成為民眾餵養、觀光客取景的一角。井伊直弼童年在彥根城中居住之地被稱為「埋木舍」也是保存的史蹟之一，埋木舍在1985年時開始修復，在1991年完工。

列入日本文化財產嘅建物
國寶
天守、附櫓及多聞櫓
國家指定嘅重要文化財產
天秤櫓
太鼓門及續櫓
西之丸三重櫓及續櫓
二之丸佐和口多聞櫓
馬屋
註：多聞櫓喺松永久秀所創嘅城堡建築方式，結合咗同倉庫、城兵嘅居住空間同埋防衛圍牆喺一齊嘅建築物。亦都有人叫做箭樓。
彩度

彩度，又叫色度、飽和度，係色水鮮豔嘅程度。簡單嚟講，越遠離白色同黑色，彩度就越高。
彩峰苑

彩峰苑係香港嘅一個居者有其屋屋苑，喺九龍牛池灣彩鳳徑23號，一共有1座樓，1997年入伙。呢個屋苑喺居者有其屋第十八期甲開賣，嗰時嘅開賣價介乎港幣$760,600 - $1,524,700。
望牛墩

望牛墩係中國廣東東莞一鎮，面積32平方公里，人口9萬。
望謨

望謨係中國貴州黔西南下轄嘅一個縣，有3006平方公里咁大。
望遠鏡

望遠鏡，叫千里鏡，係件架生，用來望遠嘢，遠嘅嘢放大到睇清楚。佢用咗光學原理，亦有啲利用電腦方法輔助。野外活動可以用得到，當中有專門望太空，叫天文望遠鏡。
望遠鏡座

望遠鏡座（Telescopium）係家下八十八西洋星座之一。佢響天球南部，佔天球面積252平方度。地球北半球來講，望遠鏡座係夏天嘅星座，即係夏夜會見到。肉眼可以睇到嘅星，約莫30粒到。有一到四等星2粒，即係有4等星2粒。望遠鏡座，故名思意，係由望遠鏡個形狀來。
望月龍次

望月龍次（1988年9月6號—）係日本足球員，司職後衞，效力過藤枝MYFC。
望江

望江係中國安徽安慶一個縣，總面積1357平方公里，人口62萬。
望田緋鞠

望田緋鞠 ，係日本嘅一個女藝人同埋配音員。
望美站

望美站係釜山地鐵3號線嘅一個地底車站，喺韓國釜山廣域市水營區望美洞（韓文：망미동），韓文副站名係「釜山地方兵務廳」（부산지방병무청）。

車站結構
站體係2面2線側式月台嘅地底車站，等車月台有月台幕門，有8個出口。

史
2005年11月28號－落成啟用。
望東灣

望東灣（Mong Tung Wan），土名芒塘灣，係香港一個海灣，喺新界大嶼山芝麻灣半島嘅西部，貝澳南面。
望道號

望道號（MV Logos Hope）係一艘基督教福音船，係目前全球規模最龐大嘅海上書展船，於1973年喺德國倫茨堡落水，船籍而家喺馬爾他瓦萊塔註冊。望道號由德國基督教慈善組織好書共享協會營運，船上駐守有約400名嚟自60個國家同地區嘅基督徒義工。望道號於1960年代起到訪過超過160個國家同地區，接待咗近4,000萬名訪客登船參觀海上書展以及其他多元化文化交流活動。此外，望道號義工亦會視乎所到地方嘅需要，展開其他義工活動，包括建築、捐贈、醫療服務等社區服務。

設施
書庫：書展區展銷大概5,000種廉價書目，包括語言、科學、藝術、體育、烹飪等。書籍售價以可以負擔為原則，因應唔同地方嘅生活水平而調整。 
生命旅程展覽區
劇院
餐廳：國際咖啡閣
診所
生活體驗館：以互動設計令到訪客可以體會愛滋病患者嘅感受，以及提高公眾對愛滋病嘅認識。
林慕德

林慕德（Mahmood Rumjahn）係巴基斯坦裔香港人。

生平
林慕德聲言自己「中立、唔知乜嘢係政治」。佢曾經為夏韶聲撰寫民主歌曲《媽媽我沒有做錯》。喺2012年林慕德為民建聯會歌《真誠為香港》重新編咗曲。
2014年佢高調參與撐國教、反同性戀、聲討小學教師林慧思嘅李偲嫣成立嘅反佔中團體「正義聯盟」，以「救急扶危」為名，落區招募1.5萬至2萬名糾察隊義工，支援反佔中行動。林慕德擔任咗「正義聯盟」顧問一職同為活動寫咗以反佔中為題嘅活動主題曲《和氣生財》，同埋請到歌手葉振棠獻唱。
林慕德喺傳媒訪問中表示特首梁振英即使「搞唔掂」市民都要原諒佢，更指傳媒有責任「令個社會知碇」，受到社會大眾猛烈抨擊。香港D100電台由2014年1月29日起禁播由林慕德創作及葉振棠主唱嘅歌曲。
2014年2月，同彭家麗喺慈善騷合唱《從不喜歡孤單一個》時走音而成為話題人物嘅紅日娛樂公司主席朱壽仁（朱主席）同林慕德合作，推出賀年MV《和氣增才》，講香港繁榮發展。
2014年10月林慕德為反佔中組織撐警大聯盟創作及主唱主題曲《香港生命》，個「MV」10月3號上載Youtube後負評比率高達九成八。
2016年創作梁美芬主唱嘅《反拉布之歌》。
林慧君

林慧君（英文：Tiffany Wai Kuan Lam，9月23號—）係香港女藝人，2019年第30期無綫電視藝員訓練班學員，畢業後加入無綫電視。

簡歷
林慧君喺香港出世，自細一家五口一齊住中環半山區。佢小學讀聖保羅男女中學附屬小學，中學讀香港國際學校。大學讀美國紐約市 Pace University，主修市場營銷同工商管理，輔修傳播。大學畢業後，佢做過一間美國金融科技公司嘅營銷主管。
昂平路

昂平路（Ngong Ping Road）係香港一條路，喺新界大嶼山，連接深屈道同埋昂坪寶蓮禪寺，全長1.8公里。雖然昂坪地名慣用土字邊嘅「坪」，但路名官方寫法就用冇土字邊嘅「平」。
昂山

昂山（1915年2月13號—1947年7月19號）係緬甸將軍同政治人，因為成功推動英屬緬甸由大英帝國獨立，所以被尊做「緬甸國父」，不過喺緬甸正式獨立之前被暗殺。佢亦喺1939年創立緬甸共產黨同出任總書記。而佢個女昂山素姬亦喺緬甸政界活躍。
昂船洲大橋

昂船洲大橋（Stonecutters Bridge）係香港一條跨海大橋，過藍巴勒海峽，連埋昂船洲同青衣島，係八號幹線一部份，2004年4月27號開始起，2009年4月7號合龍，12月20號通車。青衣島落點就響九號貨櫃碼頭，近南灣角。而昂船洲落點就響八號貨櫃碼頭。

結構
昂船洲大橋係條斜拉橋，跨度1.6千米，三線雙程行車。橋塔有兩座，一座響青衣島，另一座響昂船洲，借鋼纜拉起成條橋。
昂山素姬

昂山素姬（緬甸文：အောင်ဆန်းစုကြည်，拉丁轉寫（中文：罗马化）：Aung San Suu Kyi，1945年6月19號—）係緬甸政治人，2016年至2021年期間做過緬甸國務資政（類似總理嘅職務），亦都係緬甸全國民主聯盟嘅創辦人之一。致力推動民主，畀緬甸軍政府軟禁響屋企。
佢阿爸係昂山將軍，1947年同英國談判緬甸獨立；同年畀政敵刺殺。

名
昂山素姬唔係姓「昂山」，佢剩係得名，而無姓，因為緬甸人係無「姓氏」呢個概念。佢嘅名係來自佢屋企人嘅名，「昂山」來自阿爸，「素」來自阿嫲，「姬」來自阿媽。緬甸人會叫佢做「ဒေါ် ေအာင္ဆန္းဆုဳကည္」（拉丁轉寫：Daw Aung San Suu Kyi）。「ဒေါ်」喺緬甸話裏面係一種對年長女性嘅尊稱，等於「女士」。

早年
1945年6月19號，昂山素姬喺英屬緬甸仰光出世。1947年，佢阿爸昂山將軍為緬甸獨立同英國談判，同年被政敵暗殺。1960年，15歲嘅昂山素姬跟住做咗印度大使嘅阿媽去咗印度。1964年，喺印度中學畢業後入英國牛津大學聖休學院（St Hugh's College），得到文學學士學位，主修經濟、哲學與政治，重識咗佢未來老公米高·阿里斯（Michael Aris），婚後生咗兩個仔，亞歷山大·阿里斯（Alexander Aris）同金·阿里斯（Kim Aris）。之後喺倫敦大學嘅亞非學院讀完博士課程。

政治生涯
2011年12月，希拉莉同昂山素姬見面
1988年3月，為照顧中風病危嘅阿媽，昂山素姬匆匆告別佢老公同兩個仔，返到仰光。同年8月8號，緬甸發生「8888民主運動」，長期執政嘅「社會主義綱領黨」領袖尼溫將軍下台，但新嘅軍政府隨後掌權。爭取民主嘅示威群眾最終遭到軍隊嘅血腥鎮壓。好多受害者、激進分子同退役高級軍官，要求佢出嚟領導民主運動。深受聖雄甘地嘅非暴力理論影響，昂山素姬開始參與政治，並致力於推行民主制度。佢知道唔可以用以暴制暴嘅手段嚟解決國內嘅危機，因為呢種方法表面上最有效果，實際上會令自己墮落到同軍政府一樣嘅地步。
喺1988年8月26號，仰光近百萬群眾喺雪德宮大金塔西門外廣場集會，昂山素姬第一次面對咁多民眾發表演說。喺佢首次公開發表重要演講嘅前夕，政府曾經散播要刺殺佢嘅謠言，但佢唔驚任何威脅。
到咗1988年9月27號，昂山素姬組建咗全國民主聯盟，並出任主席同總書記。全國民主聯盟發展得好快，重做咗全緬最大嘅反對黨。1989年7月20號，軍政府以煽動騷亂罪軟禁昂山素姬，並開出條件，如果昂山素姬肯被軍政府驅逐出境嘅話，就可以獲得自由，但昂山素姬拒絕咗。
昂山素姬同佢阿爸昂山將軍嘅政治理念係唔同嘅，昂山將軍係緬甸共產黨嘅創始人之一兼總書記，支持嘅係「共產國家發展」，而昂山素姬支持嘅係「民主國家發展」。

攞諾貝爾和平獎
1990年，喺巨大嘅國際壓力下，緬甸軍政府於舉行大選，昂山素姬嘅全國民主聯盟壓倒性咁贏咗。正常嚟講，昂山素姬理應成為緬甸嘅總理，但選舉結果被軍方作廢，重宣布民盟係非法組織，拒絕交出政權，繼續監禁昂山素姬。此外，軍方整咗個「恢復國家法律和秩序委員會」嚟掌握政權，後來又將佢改名做「國家和平與發展委員會」。軍方嘅行為引發國際間猛烈批評。喺呢一年，昂山素姬攞咗薩哈羅夫獎。
1991年，昂山素姬重攞埋諾貝爾和平獎，不過無法親自去挪威領獎，只好畀個仔代佢發表答詞。
昂昂溪區

昂昂溪區（粵拼：ngong4 ngong4 kai1 keoi1）係中國黑龍江省齊齊哈爾嘅一個市轄區。面積623km²，人口9萬。轄4條街道，1個鎮，1個民族鎮。昂昂溪個名係清末當地昂阿奇屯嘅訛轉，「昂阿奇」係達斡爾話，意思係「狩獵場」。清末東清鐵路穿過呢道，於是發展爲街區。
街道：新興街道、新建街道、林機街道、道北街道
鎮：榆樹屯鎮
民族鎮：水師營滿族鎮
昂船洲

昂船洲（港府拼音：Ngong Shuen Chau；英文：Stonecutters' Island、Stonecutters Island或Stone Cutters Island），異字昻船洲，又叫仰船洲，《北京條約》誤寫盎船洲，亦有圖誤譯溫珍洲，係香港一島，喺九龍西面，維多利亞港北部。西九龍填海之故，家下同九龍大陸連埋。島北主要係船廠，南面係軍事重地，而西面就係葵涌貨櫃碼頭。

史
北京條約有昂船洲，不過寫盎船洲
廣東話昂同仰，都係讀ngong2（粵拼），兩寫都解向上。第二種講法係島形似船底向上，所以叫昂船。
英國人來到香港水域，就叫呢個島做Stonecutters' Island。個名反映九龍一帶採石畀香港島維城、廣州唔同地方起屋嘅歷史。個島曾經開過石塘，好多人打石。大清咸豐十年（1860年），按《北京條約》割讓九龍半島畀英國，昂船洲都包埋響入面。英國人開昂船洲做游水勝地。因為同大陸隔籬，昂船洲亦都有唔少軍事設施，直到家下都係。
響日本佔領香港前夕，個島由英國陸軍接管，昂船洲亦都佈有炮臺，向北用來抵擋日軍。不過醉酒灣防綫守唔住，1941年12月11號，昂船洲畀日軍炮轟，好多軍人受傷，附近碼頭唔少商船都打沉。最後頂唔順要撤去香港島。
1984年英國同中華人民共和國，達成主權移交協議。其中香港島中環添馬艦海軍基地塊地，會交返畀香港政府，而個海軍基地就搬去昂船洲。1997年7月1號之後，中國人民解放軍就接管呢個基地。
昂希·卡鐵耶－布希崇

昂希·卡鐵耶－布希崇（Henri Cartier-Bresson；1908年8月22號—2004年8月3號）係一位法國攝影師，同禾卡·艾雲斯、布夏沙伊同安德烈·基勒地斯等人一齊被人譽為「新聞攝影之父」。
昂平營地

昂平營地，香港營地之一，專畀露營，喺馬鞍山昂平，近廢村高地草原，英文叫Ngong Ping Campsite。屬馬鞍山郊野公園，行政上歸沙田區。營地屬中型，有營位二十到五十。水源取自洗手間。歸漁農自然護理署管。
營地無車路到。署方設有行山徑。麥理浩徑第四段經過，又同時有馬鞍山郊遊徑。
營飲食用得燒烤爐、檯櫈。另有污水穴。廁所有，不過旱廁。
戀愛中的廚師

《戀愛中的廚師》係套法國電影，喺1996年上畫。
戀愛星求人

《戀愛星求人》（英文：Cupid Stupid），係香港無綫電視製作嘅時裝電視劇，由馬浚偉、楊怡、謝天華、曹敏莉、苑瓊丹、陳展鵬、蔣志光、李國麟、劉丹主演，監製徐遇安。呢套劇2010年海外首播，2013年下晝時段翡翠台首播。
戀愛的天空

《戀愛的天空》（粵拼：lyun2 ngoi3 dik1 tin1 hung1，英文：Modern Romance）係1994年暑假推出嘅一套愛情喜劇片，又叫《四個好色的女人》（粵拼：sei3 go3 hou2 sik1 dik1 neoi5 jan4）。由鍾麗緹、吳家麗、吳君如、邱淑貞主演，導演李力持、林偉倫、劉偉強、王晶。
戀愛Staycation

《戀愛Staycation》（英文：Love Staycation）係香港MakerVille製作嘅真人騷節目，由強尼、陳俞希、許寶恆主持，2022年7月25號到8月12號逢禮拜一到五 21:30－22:30喺香港電視娛樂ViuTV播。節目招募咗四男四女單身參加者住埋一齊兩個禮拜，睇下佢哋會唔會愛上對方，畀坊間叫做港版《雙層公寓》、《單身即地獄》。

第一季（第1-9集）
節目開頭有7位參加者（四男三女）登場，中段會加入多1位女參加者變成8位（四男四女）。

第二季（第10-15集）
呢季8位參加者（四男四女）頭一集已經全部登場，但中途會有個投票環節淘汰一個參加者。

軼事
受7月28號MIRROR演唱會意外影響，ViuTV由嗰晚開始暫停晒所有節目宣傳，而呢個節目亦係其中一個受到影響嘅節目，而暫停宣傳之前嘅最後一個宣傳呢個節目嘅Facebook貼文，更畀網民貼滿同演唱會意外相關嘅批評。節目只能靠由節目組自行營運嘅Instagram進行有限度嘅宣傳。
第8集入面鄭杞瑤同陳獻略約會嗰陣提過佢同對方同月同日生日，但資料顯示兩個人嘅生日分別係12月13號同12月5號，唔係同一日。
戀愛巷

戀愛巷（粵拼：lyun2 oi3 hong2；葡文：Travessa da Paixão），響澳門半島嘅中心地方，又響大三巴街同大三巴右街之間，全長大約五十米，至今已經有八十幾年歷史。

背景
「戀愛巷」呢個名係嚟自葡文名「Travessa da Paixão」，「Paixão」可以解釋做迷戀同激情，但係根據附近啲街名，好似係大三巴右街嘅葡文名（葡文：Rua da Ressurreição，Ressurreição 係解復活，相當於英文嘅Resurrection），而「戀愛」嘅本身意義係耶穌受難（相當於英文嘅Passion）。

特色
戀愛巷五至十一號嘅樓都有完整同相同嘅裝飾，以紅色同淺黃色為主，有「柔情」嘅感覺。而十三號樓就混合咗新古典主義同現代主義嘅唔同建築風格。

景觀
戀愛巷經已係澳門旅遊觀光嘅地方之一，響呢到已經劃咗行人專用區，而且有美化工程，令到戀愛巷就更具特色。曾經有電影同電視劇響戀愛巷取景，而呢到亦係拍婚紗相嘅好地方。
戀愛模擬遊戲

戀愛模擬遊戲（dating sim）係模擬談戀愛嘅電子遊戲。
戀愛的力量

戀愛的力量（The Power of Love）係馬來西亞歌手梁靜茹出嘅首張新歌加精選集，喺2003年11月25號發行。專輯銷售成績突破30萬，排咗好耐嗰時排行榜榜首。
戀愛季節

《戀愛季節》（英文：Season of Love），係香港無綫電視製作嘅時裝愛情電視劇，分做四個單元，監製關永忠。
戀愛樂園

《戀愛樂園》係2006年香港商業電台叱咤903嘅廣播劇。

古仔
一對孖生姊妹大學畢業後入咗香港迪士尼樂園做，分別遇到唔同嘅愛情問題。
林界

林界（1910年3月14號—1947年3月21號）係臺灣高雄市人，做過高雄市苓雅區長，二二八事件受難者。
1947年二二八事件發生咗之後，司令部話佢「糾集流氓，非法組織保安隊，焚殺搶劫，擾亂地方治安，並提出不法條件，脅迫軍隊繳械」，依「危害民國緊急治罪法第一條第二款及第五款規定」喺1947年3月21號喺高雄要塞司令部將佢鎗斃。
林登莊臣

林登莊臣（1908年8月27號—1973年1月22號），第三十六任美國總統。任內最大貢獻係繼承約翰甘迺迪政策，簽民權法案、打越戰。1963年甘迺迪被人殺之後繼任總統。
林百欣

林百欣（1914年12月21號—2005年2月18號），係香港生意人，麗新集團創辦人，人稱「林伯」，亦係「潮汕四寶」其中之一（另外三位係陳偉南、饒宗頤、莊世平）。

生平
林百欣1914年喺廣東潮陽出世，出身富裕，老豆林獻之係開銀行嘅。1931年，林百欣跟埋老豆嚟香港，喺民生書院讀書。1935年，21歲嘅佢畀老豆叫佢返去鄉下嘅佳成銀行做後生。1937年佢經澳門再嚟到香港創業。1945年，林百欣同老婆喺深水埗開咗成福針織廠，再喺兩年之後成立麗新製衣。
1970年，麗新開始涉足地產，初時係起工廠大廈，後來連住宅同商廈都有。
1988年，林百欣嘅麗新同鄭裕彤嘅新世界聯手入主亞洲電視，到2002年，麗新將亞視賣畀劉長樂同陳永棋等人。
1997年，林百欣因為涉嫌貪污，畀台灣當局拉咗。到1999年，林百欣畀法院判貪污罪成，要坐3年2個月監。
2004年，林氏將佢揸住嘅麗新股權轉讓畀二太余寶珠同佢嘅仔林建岳。
2005年，林百欣因為吸入性肺炎入院，期間引起膽管發炎、肺部感染同埋腎功能衰竭等等併發症，之後重蔓延到小腸同大腸，最後喺2月18號上晝11點喺瑪麗醫院病逝，終年90歲。

屋企
林百欣一生人總共有一妻三妾：大婆賴元芳、二太余寶珠、三太顧瑞英同四太蔡艷如，四房人同佢生咗三子（林建名、林建岳同埋林偉鈞）四女，加埋（林建康），總共八人。
林百欣家族

林百欣家族祖籍潮陽，係以巨富林百欣為首嘅商業家族，香港十大家族財閥之一。

歷史
林百欣1914年喺潮陽出世，老豆林獻之本身就係當地嘅銀行家，1931年跟老豆嚟到香港讀書，之後1935年老豆又叫佢返返去潮陽嘅佳成銀行做後生。1937年，23歲嘅林百欣經澳門嚟返香港創業，初時係做行街推銷員。二戰打完之後嘅1945年，林百欣終於開始咗佢起家嘅紡織生意，1947年正式成立麗新製衣。1972年，林百欣將麗新上市。1988年6月17號，林百欣收購亞視，佢入主嘅年代普遍被認為係亞視營運得比較好嘅時代。
第二代方面，林建名同林建岳最為公眾熟悉嘅，係佢哋同明星嘅戀情，例如：何傲兒同王祖賢。而喺公司方面，林建岳曾經喺金融風暴之前買咗富麗華酒店打算重建。後來金融風暴嚟到，但係麗新發展因為買咗富麗華酒店向銀行借錢，令公司負債超過100億港元，成為全香港蝕錢最多嘅上市公司。後來得到岳仔細佬林建康幫手令麗新發展嘅債同麗新製衣劃清界線，先避免到麗新製衣受拖累。

上市公司
林百欣喺2004年將麗新國際嘅股票送嗮畀林建岳同佢阿媽，麗新國際其實控制嗮當時旗下6間上市公司，變相將佢成個江山交畀林建岳。之後到2006年，大佬林建名同麗新國際買咗鱷魚恤嘅股權，兩兄弟正式分家。
由林建名持有：
鱷魚恤（港交所：0122）
由林建岳持有：
麗新國際（港交所：0191）
麗新發展（港交所：0488）
豐德麗控股（港交所：0571）
麗豐控股（港交所：1125）
寰亞傳媒（港交所：8075）

家族成員
林獻之（1867年－1956年5月） = 林李瑞生（二太）
林百智（排第八）
林建欽
林百欣（排第九，李瑞生所生）= 賴元芳（元配，1914年1月4號－2013年1月13號）余寶珠（二太，1926年12月13號－）顧瑞英（三太，1936年－）蔡艷如（四太，1949年－，已改嫁）
林建名（1937年8月30號－2021年1月8號）（賴元芳所生）= 莊素明、林佩嫦、王薇（前女友）
林煒珊 Vanessa（1971年10月19號－）（林佩嫦所生），現任鱷魚恤執行董事兼副行政總裁、鱷魚恤香港零售部門主管，以及擔任仁濟醫院副主席、香港百仁基金總理、北京海淀區政協委員、中國省委統戰部港澳地區政協委員等公職。
林煒琦 Vicky（1972年10月3號－）（林佩嫦所生），麗新集團董事，中國湖南省政協委員，香港中國婦女會董事及香港中國婦女會中學校監，香港設計中心大使，香港上市商會委員。擁有清華大學，美國南加州大學及法國Insead公商學士及碩士學位。
林煒珽 Veronica（1988年－）（王薇所生）=
林孝信 Howard（1988年－）（王薇所生）
林建岳（1957年8月7號－）（余寶珠所生）= 謝玲玲（前妻）、陳浥萍（前女友）
林孝賢 Lester（謝玲玲所生）（1981年7月15號－）
林恬兒 Emily（謝玲玲所生）（1984年10月10號－）
林顥伊 Evelyn（謝玲玲所生，之前叫林愛兒）
林心兒 Eleanor（謝玲玲所生，龍鳳胎）
林孝能 Lucas（謝玲玲所生，龍鳳胎）
林利兒 Lyann（2001年－）（陳浥萍所生）
林建康（1967年11月16號－）= 黃寧艷
林孝勇 Edward（2001年－）
林孝政 Arthur（2008年－）
林淑瑩（1955年－）（賴元芳所生）
林淑如（1950年12月19號－2005年3月12號）（余寶珠所生）
林明珠（1957年－）（顧瑞英所生）
林偉鈞（顧瑞英所生）
林淑玲（蔡艷如所生）
林普仁（排十一）
林偉明
林建高
（另有五子女）
（另有十子女）
林甸

林甸係中國黑龍江省大慶市嘅一個縣。面積3494km²，人口24萬（2010年數據），郵政編碼166300。縣府駐喺林甸鎮。轄4個鎮、4個鄉。
鎮：林甸鎮、紅旗鎮、花園鎮、四季青鎮
鄉：東興鄉、宏偉鄉、三合鄉、四合鄉

史
《林甸縣誌略》記載，清末時縣城北有個姓林嘅人開咗家叫「大林家店」嘅舖頭，舖頭周圍有好大片嘅草甸，於是個縣就叫做林甸。
林甸喺民國三年（1914年）設林甸設治局，民國六年（1917年）正式設縣。
林百里

林百里（英文：Barry Lam，1949年4月24號—）係臺灣一名企業家，廣達集團創辦人暨董事長。香港晶門科技非執行主席。上海出世。
林田路

林田路（粵拼：lam4 tin4 lou6）係中國廣東惠州嘅南北走向道路，喺龍門縣城區。南邊從竹園巷開始，一直向北去到迎賓大道。

敘述
全長478m，闊10米，雙向2車道。
林百欣星

林百欣星（5539 Limporyen），即係小行星5539，係太陽系小行星帶嘅一粒小行星，喺1965年10月16號發現。
呢粒星個名係紀念香港生意人林百欣。
林田魁斗

林田魁斗（2001年8月29號—）係日本足球員，打後衞位置，效力大阪櫻花。